钦定古今图书集成/方舆汇编/职方典/第1485卷 > 澂江府建置沿革考 通志
## 钦定古今图书集成/方舆汇编/职方典/第1485卷 > 澂江府建置沿革考 通志

本府

战国时为滇国地。汉置俞元县，属益州郡。蜀汉属建宁郡。梁属南宁州。隋属昆州。唐属牂州，隶黔州都督府。开元中，改为羁縻州。天宝末，没于么些蛮，号罗伽甸，南诏为河阳郡。宋时，段氏析蛮为三部：曰强宗，曰休制，曰步雄。其步雄部，么些蛮之裔居之，号罗伽部。元宪宗四年内附。六年，置罗伽万户府。至元三年，改为中路。十六年，升澂江路，属云南行省。明洪武十三年，改为澂江府，领州二，县三：

皇清因之。康熙八年，裁阳宗县入《河阳县》，领州二县

二

河阳县：〈附郭。〉

唐么、些蛮居此。后为僰蛮所夺。南诏于此置河阳郡。元初，置罗伽千户所。至元中，改为河阳州，寻降为县。明河阳县。

皇清因之。康熙八年，裁阳宗县入焉。康熙二十六年

裁左前广后四卫分境屯赋并“县。”

江川县

汉时名《碌云异城》，又名易笼。唐蒙氏徙曲旺蛮居此，以白蛮守治之。宋段氏以些么徒蛮子孙分其地，名步雄部。元初，置千户所。至元中，改江川州，寻降为县，属澂江。明江川县。

皇清因之。康熙二十六年，裁左前、广右、后五卫分境。

屯赋并县

新兴州

汉新兴县地。梁爨瓒据之，分为西爨。唐初，隶牂州。后南诏叛，降为羁縻州。蒙氏为温富州。宋段氏徙么、些蛮居此。元置部傍、普舍二千户所。至元中，改部傍千户为休纳县。又于休纳置新兴州，领普舍、研河二县。后省休纳入州，属澂江路。明省研河、普舍入州。

皇清因之。康熙二十六年，裁左、前、广中、右五卫分境。

屯赋并州

路南州

汉益州域。蜀汉建宁境。唐昆州地，彝名路甸。天宝末，为黑爨蛮落蒙所据，筑城曰撒吕，号落蒙部。元宪宗时，置落蒙万户府。至元中，改路南州，领邑市县，属澂江路。明弘治四年，省县入州。

皇清因之。康熙二十六年，裁前卫分境屯赋，“并《州》”